РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 40
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 23.11.2022 г.

Днес, 23.11.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     ЗАМ.-ПРЕДСЕДАТЕЛ:  Йордан Стоев
                                                                         ЧЛЕНОВЕ:  Стефан Гроздев
                                                                                              Стефан Петров
                                                                                              Огнян Дамянов
                                                                                              
ОТСЪСТВАТ: Олга Керелска и Боян Новански.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Писмо от председателя на Върховния административен съд във връзка с подготовка на обществена поръчка за подмяна на улуци и водосточни тръби на сградата на Върховния административен съд.
2.	Поземлен имот с идентификатор № 10135.3516.237 с площ 14 580 кв.м., УПИ XXVIII – 147, кв. 27, за „обществено и делово обслужване“ по ПИПУП – ПРЗ, гр. Варна, община Варна.
3.	Писмо от административния ръководител на Районен съд – Сливница за осигуряване на средства за отстраняване на проблем със електрозахранването на сградата на Районен съд – Сливница.

4.	Искане за отпускане на средства по параграф 10 „Издръжка“, за ремонт на помещение в сградата, ползвана от Административен съд - Силистра.

- Инвестиции и строителство:

	1.ОТНОСНО: Писмо от административния ръководител на Апелативен съд – София във връзка с прекратяване на договор с ДЗЗД „Никополис билд“ и изплащане на застрахователно обезщетение за гаранция за изпълнение по договора. 
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА за сведение писмо на административния ръководител на Апелативен съд - София за изплатено застрахователно обезщетение в полза на съда във връзка с прекратен договор № Д-ОП-С-058/07.11.2019 г. с изпълнител ДЗЗД „Никополис билд“. 
	1.2.ОПРЕДЕЛЯ инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“ към администрацията на Висшия съдебен съвет за участие в следващото заседание на Пленума на ВСС във връзка с решение по т. 20.2 от Протокол  № 33/17.11.2022 г. на Пленума на ВСС за предоставяне на информация по отношение на ремонта и усвоените средства за обекта на бул. „Витоша“ № 2, гр. София.
	1.3. ИЗПРАЩА решението на Главния секретар на ВСС, за сведение.

	2.ОТНОСНО: Писмо от административния ръководител на РС - Луковит във връзка с необходимост от актуализиране на прогнозната стойност на обществена поръчка с предмет „Основен ремонт на административна сграда в гр. Луковит, ул. “Милин камък“ № 2 и преустройството й за нуждите на Районен съд - Луковит“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	2.2.ПРИЕМА за необходимо и целесъобразно извършването на разход за актуализиране на прогнозната стойност на обществена поръчка с предмет „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“ в размер на 1800 лв. с ДДС, съгласно представената от административния ръководител оферта. Финансовите средства за разплащане на услугата, представляват разход по § 51-00 „Основен ремонт на ДМА“, за сметка на бюджетен ред „Аксесорни договори - строителен надзор и инвеститорски контрол и авторски надзор“.
   Мотиви: От административния ръководител на РС – Луковит е подготвена и обявена в ЦАИС обществена поръчка с № 04236-2022-0001. След приключване на крайния срок за подаване на оферти 07.11.2022 г. няма подадени такива и обществената поръчка е прекратена. Обявяването на  обществената поръчка може да стане след актуализиране на прогнозната стойност. 
	2.3. ПРЕДЛАГА на административния ръководител на РС - Луковит да бъде възложено на ДЗЗД „Горна Оряховица 2015-2020“ - автор на одобрения инвестиционен проект за обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“ актуализиране на количествено – стойностната сметка на одобрения инвестиционен проект с мотивирана обосновка на променените единични цени.
	2.4.ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2022 г. да отрази промените по т. 2.2.
	2.5.ИЗПРАЩА решението по т. 2.2 на комисия „Бюджет и финанси“ към Пленума на ВСС за корекция на бюджета на РС - Луковит, а по т. 2.3 за сведение.
	2.6. ИЗПРАЩА решението на административния ръководител на РС - Луковит, за сведение и изпълнение.

- Текущи ремонти:

	3.ОТНОСНО: Решение на Комисия „Бюджет и финанси“ по протокол № 44/16.11.2022 г., т. 39.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1. ПРИЕМА за сведение решението по т. 39 от протокол № 44/16.11.2022 г. от заседанието на Комисия „Бюджет и финанси“ към Пленума на Висшия съдебен съвет.

	4.ОТНОСНО: Писмо от административния ръководител на Административен съд – Враца за отпускане на средства за доставка и монтаж на охранителна ролетна врата на входа на сградата на съда.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

	4.2.ПРИЕМА за целесъобразно и неотложно осигуряването на средства в размер на 3 420,00 лв. с ДДС за доставка и монтаж на охранителна ролетна врата на централния вход на сградата на АдмС – Враца с адрес гр. Враца, ул. „Иванка Ботева“ № 16, съгласно представената от административния ръководител на АдмС – Враца икономически най – изгодна оферта.
	Мотиви: Липсата на охранителна ролетна врата на входа на сградата на съда е предпоставка за потенциална заплаха от нарушаване на целостта на сградата от трети лица, или от лица пряко зависими от работата на съда, недобросъвестни лица водени от престъпни намерения и др. Налице е протокол с рег. № 3593/15.12.2021 г. от охранително обследване на сградата на съда с предписание за обезопасяване на входа от взлом.
	Изпълнението на СМР е неотложно по смисъла на чл. 12 във връзка с §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).
	Ремонтът е в съответствие с решение по т. 39 от протокол №44/16.11.2022 г. от заседание на комисия „Бюджет и финанси“ към Пленума на ВСС. 

Справка за отпуснатите средства на АдмС – Враца
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв. | няма
2018 | 2 316,00 лв. | авариен ремонт на отоплителна система.

2019

2 985,00 лв.
7 355,00 лв.

подмяна на дефектирал компресор на чилър.
авариен текущ ремонт за подмяна на топлообменния апарат /изпарителя/ на чилър.

2020 | 0,00 лв. | няма
2021 | 23 006,94 лв. | извършване на неотложен ремонт на покрива на сградата.

4.3.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на АдмС - Враца със сумата от 3 420,00 лв. с ДДС за доставка и монтаж на охранителна ролетна врата на централния вход на сградата на АдмС – Враца с адрес гр. Враца, ул. „Иванка Ботева“ № 16. Средствата следва да се осигурят от неразпределения резерв за непредвидени неотложни разходи по бюджета на съдебната власт.
4.4.ИЗПРАЩА решението по т. 4.3 на Комисия „Бюджет и финанси“ към Пленума на Висшия съдебен съвет по компетентност и на административния ръководител на Административен съд - Враца за сведение.

	5.ОТНОСНО: Писмо от административния ръководител на Районен съд – Харманли, за осигуряване на средства за авариен ремонт за доставка и монтаж на нова горелка в сградата на РС – Харманли.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за целесъобразно и неотложно извършването на ремонт чрез доставка и монтаж на нова нафтова горелка „Lamborghini ECO 5“ в сградата на Районен съд /РС/ - Харманли с адрес гр. Харманли, пл. „Възраждане“ № 11, в размер на 3 125,00 лв. с ДДС, съгласно, предоставена от административния ръководител на РС – Харманли оферта. 

Мотиви: След извършена проверка на отоплителната инсталация преди началото на отоплителния сезон, възложена от съда на „ЕРАТО ИНЖЕНЕРИНГ“ ООД – дружеството, извършило ремонта на отоплителната инсталация през 2012 г. е съставен констативен протокол, в който е посочено, че при проверката е установено дефектирала нафтова горелка „Lamborghini ECO“ на водогреен котел в котелната инсталация, прегоряла топлинната изолация и уплътнения на вратата на котела. 
Изпълнението на предложения ремонт е пряко свързан с предоставяне на нормални и безопасни условия на труд. Целесъобразно е подмяната на горелката да се извърши във възможно най-кратък срок. 
Изпълнението на СМР е неотложно по смисъла на чл. 12 във връзка с §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).
Ремонтът е в съответствие с решение по т. 39 от протокол № 44/16.11.2022 г. от заседание на комисия „Бюджет и финанси“ към Пленума на ВСС. 

Справка за отпуснатите средства на РС – Харманли
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт

2017

2 989,00 лв.

4 249,00лв.

частичен ремонт на покрива на сградата на Районен съд гр. Харманли 
за текущ ремонт на две помещения.

2018 | 15 851,00лв. | текущ ремонт на канцеларии, външно и вътрешно стълбище.
2019 | 0,00 лв. | няма
2020 | 0,00 лв. | няма
2021 | 6 300,00лв. | Устройство за изкачване на стълби за инвалидни колички /стълбищен робот/, марка „SANO“ модел „Liftkar PTR 130“

5.3. ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС - Харманли със средства в размер на 3 125,00 лв. с ДДС за доставка и монтаж на нова нафтова горелка модел „Lamborghini ECO 5“, в сградата на РС – Харманли. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
5.4. ИЗПРАЩА решението на Комисия „Бюджет и финанси“ към Пленума на Висш съдебен съвет за действия по компетентност и на административния ръководител на РС – Харманли за сведение.

	- Управление на собствеността:

6.ОТНОСНО: Разпореждане № ПР-ПБЗН-МН-1-2-44/11.11.2022 г. от началник група „Държавен противопожарен контрол и превантивна дейност“ към Районна служба „Пожарна безопасност и защита на населението“ – гр. Монтана относно извършена проверка в Окръжен съд – Монтана.
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.	
6.2. УКАЗВА на административния ръководител на Окръжен съд – Монтана, в качеството на стопанисващ Съдебна палата – гр. Монтана, да предприеме необходимите действия за изпълнение на предписаните мероприятия в Разпореждане № ПР-ПБЗН-МН-1-2-44/11.11.2022 г. от началник група „Държавен противопожарен контрол и превантивна дейност“ към Районна служба „Пожарна безопасност и защита на населението“ – гр. Монтана. 
6.3. ВЪЗЛАГА на дирекция „Управление на собствеността на съдебната власт“ да изготви отговор до началник група „Държавен противопожарен контрол и превантивна дейност“ към Районна служба „Пожарна безопасност и защита на населението“ – гр. Монтана, във връзка с взетото решение по т. 6.2.

7.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор за временно и възмездно ползване на част от недвижим имот на ул. „Константин Величков“ № 20, гр. Пазарджик, за нуждите на Административен съд – Пазарджик.
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.  ПРИЕМА доклада на Стоян Димитров - главен експерт - юрист в отдел „Управление на собствеността“ в дирекция „Управление на собствеността на съдебната власт“. 
7.2. ИЗПРАЩА материалите по преписката № ВСС – 15764/2022г.  на комисия „Бюджет и финанси“ към Пленума на ВСС, за произнасяне относно поемане на ангажимент за извършване на разход в размер на 114,00  лв. без ДДС, представляващ месечна наемна цена за ползването под наем на недвижим имот, представляващ офис № 404 с площ 19 /деветнадесет/ кв.м., на четвъртия етаж на административна сграда, находяща се в гр. Пазарджик, ул. „Константин Величков“ № 20, за нуждите на Административен съд - Пазарджик, за срок от 3 г. 

7.3. ПРЕДЛАГА на Пленума на Висшия съдебен съвет да вземе следното решение:
1. УПЪЛНОМОЩАВА представляващия Висшия съдебен съвет да подпише договор  за  наем  между  „Информационно обслужване“ АД и ВСС за ползване на 1 /един/ бр. помещение, представляващо офис № 404 с площ 19 /деветнадесет/ кв.м., на четвъртия етаж на административна сграда, находяща се в гр. Пазарджик, ул. „Константин Величков“ № 20, за нуждите на Административен съд - Пазарджик, за срок от 3 /три/ години, при месечна наемна цена в размер на 114,00 лв. без ДДС.
7.4. ВНАСЯ предложението като редовна точка в следващото редовно  заседание на Пленума на ВСС при изразено съгласие от комисия „Бюджет и финанси“ към Пленума на ВСС по т. 7.2.

8.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор с кмета на Община Габрово за предоставяне безвъзмездно за управление на ВСС на части от имоти - публична общинска собственост, находящи се в гр. Габрово, за нуждите на Окръжна прокуратура – Габрово.
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.ПРИЕМА доклада на Стоян Димитров - главен експерт - юрист в отдел „Управление на собствеността“ в дирекция „Управление на собствеността на съдебната власт“.

8.2. ПРЕДЛАГА на Пленума на Висшия съдебен съвет да приеме следното решение:

1. УПЪЛНОМОЩАВА представляващия Висшия съдебен съвет да подпише договор с кмета на Община - Габрово за предоставяне безвъзмездно за управление на Висшия съдебен съвет,  части от имоти - публична общинска собственост за срок от 3 /три/ години, както следва: 
- паркомясто № 5, в самостоятелен обект с идентификатор 14218.505.534.1 по КККР на гр. Габрово, представляващ гараж, актуван с акт за публична общинска собственост № 251/20.01.1997 г., находящ се в гр. Габрово в сутерен на сграда зала „Възраждане“, с вход откъм ул. „Възраждане” за нуждите на Окръжна прокуратура - Габрово;
- паркомясто № 11, в самостоятелен обект с идентификатор 14218.504.429.5.1 по КККР на гр. Габрово, представляващ гараж, актуван с акт за публична общинска собственост № 977/15.02.2012 г., находящ се в сграда с идентификатор 14218.504.429.5 по КККР на гр. Габрово на ул. „Станционна” № 9, за нуждите на Окръжна прокуратура - Габрово, считано от 09.11.2022 г.

8.3. ВНАСЯ предложението като редовна точка в следващото редовно заседание на Пленума на ВСС.

-	Разни.

Допълнителни точки, включени за разглеждане
в заседанието на Комисия „Управление на собствеността”

9.ОТНОСНО: Писмо от председателя на Върховния административен съд във връзка с подготовка на обществена поръчка за подмяна на улуци и водосточни тръби на сградата на Върховния административен съд.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	9.1.ПРИЕМА доклада на инж. Стоянка Георгиева – главен експерт в отдел  „Инвестиции и строителство“, дирекция „Управление на собствеността на съдебната власт“.
	9.2.ПРИЕМА за целесъобразно и необходимо извършване на разход в размер на 2 500 лв. с вкл. ДДС за възлагане на услуга - изготвяне на документация за провеждане на обществена поръчка за извършване на текущ авариен ремонт по подмяна на улуци и водосточни тръби на сградата на Върховен административен съд, находяща се в гр. София, бул. „Александър Стамболийски“ № 18.
	Мотиви: Подготовката на документацията за обществената поръчка е необходимо да бъде възложена на външен изпълнител с необходим опит и познания. Финансовите средства в размер на 2 500 лева следва да се осигурят по §10-00 „Издръжка“ от Неразпределен резерв за непредвидени и неотложни разходи по бюджета на съдебната власт.
	9.3. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Върховен административен съд  със сумата в размер на 2 500 лв. с ДДС за изготвяне на документация за провеждане на обществена поръчка за извършване на текущ авариен ремонт по подмяна на улуци и водосточни тръби на сградата на Върховен административен съд, находяща се в гр. София, бул. „Александър Стамболийски“ № 18.
	9.4. ИЗПРАЩА решението на председателя на  Върховния административен съд на разпореждане.

10.ОТНОСНО: Поземлен имот с идентификатор № 10135.3516.237 с площ 14 580 кв.м., УПИ XXVIII – 147, кв. 27, за „обществено и делово обслужване“ по ПИПУП – ПРЗ, гр. Варна, община Варна.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ВЪЗЛАГА на дирекция „Управление на собствеността на съдебната власт“ да изготви писмо до административните ръководители на  Апелативен съд – Варна, Окръжен съд – Варна, Административен съд – Варна, Районен съд – Варна, Апелативна прокуратура – Варна, Окръжна прокуратура – Варна и Районна прокуратура – Варна, да предоставят информация относно необходимите общи площи на помещенията /работни и обслужващи/ за нуждите на органите на съдебната власт, съобразно щатната им численост при съобразяване с нормативните изисквания за нормално функциониране и прилагане на съдопроизводствените процедури.
	10.2. ВЪЗЛАГА на дирекция „Управление на собствеността на съдебната власт“ след получаване на информацията да докладва преписката отново.  

11.ОТНОСНО: Писмо от административния ръководител на Районен съд – Сливница за осигуряване на средства за отстраняване на проблем със електрозахранването на сградата на Районен съд – Сливница.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА  доклада  от   инж.  Стоянка   Георгиева – главен  експерт  в отдел „Инвестиции и строителство“, „Управление на собствеността на съдебната власт“.
11.2. ПРИЕМА за неотложно и целесъобразно извършване на ремонтни работи за възстановяване на дефектирала кабелна линия НН, захранваща сградата на Районен съд – Сливница, на стойност 2 412 лева с ДДС, съгласно предоставената от административния ръководител на Районен съд – Сливница икономически най-изгодна оферта.
11.3. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд - Сливница със сумата в размер на 2 412 лева с ДДС за неотложен авариен ремонт за възстановяване на дефектирала кабелна линия НН, захранваща сградата на Районен съд – Сливница. 
Мотиви: С оглед необходимостта от незабавно отстраняване на проблема с цел осигуряване на нормална работна среда през предстоящия зимен сезон, е необходимо Районен съд – Сливница да възложи отстраняване на повредата по захранващото трасе от главно електромерно табло до разпределително табло на външен изпълнител. Средствата следва да се осигурят от неразпределения резерв за непредвидени неотложни разходи по бюджета на съдебната власт.
11.4. УКАЗВА на административния ръководител на Районен съд – Сливница при осигуряване на финансиране за неотложния ремонт по т. 11.2, изпълнението му да се извърши с оглед запазване гаранцията на изпълнените СМР по Договор за СМР от № 1/30.10.2018 г. между Районен съд - Сливница и Консорциум „Брилянт - Мидия“ ДЗЗД.
11.5. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на РС – Сливница за сведение и изпълнение.

12.ОТНОСНО: Искане за отпускане на средства по параграф 10 „Издръжка“, за ремонт на помещение в сградата, ползвана от Административен съд - Силистра.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	12.1. ПРИЕМА доклада на Стоян Димитров - главен експерт - юрист и инж. Минчо Стаев – главен експерт в отдел „Инвестиции и строителство“ дирекция „Управление на собствеността на съдебната власт“ към администрацията на ВСС.
	12.2. ПРИЕМА за целесъобразно извършване на текущ ремонт на кабинет в сградата, ползвана от АдмС – Силистра на ул.„Цар Шишман“ № 5, гр. Силистра, общо в размер на 9 693,00 лв. с ДДС, съгласно предоставената икономически най - изгодна оферта от председателя на съда.
Мотиви: Налице е необходимост от извършване на неотложен текущ ремонт на кабинета с цел осигуряване на работно място.
Ремонтът е в съответствие с решение по т. 39 от протокол №44/16.11.2022 г. от заседание на комисия „Бюджет и финанси“ към Пленума на ВСС. 
Справка за отпуснатите средства на АдмС - Силистра 
за периода 2017 г. – 2021 г.
година | Корекция на бюджета на ОСВ за извършване на текущ ремонт | Вид на текущия ремонт
2017 | 0,00 лв. | няма
2018 | 3 280,00 лв. | текущ ремонт-разкриване на регистратура по ЗЗКИ, изработка и монтаж на метална решетка и параван от ПДЧ.
2019 | 0,00 лв. | няма
2020 | 0,00 лв. | няма
2021 | 0,00 лв. | няма

12.3. ПРЕДЛАГА на Пленума на Висшия съдебен съвет да вземе следното решение: 
1. НЕ ВЪЗРАЗЯВА да бъде подписан анекс към споразумителен протокол от 23.08.2022 г., между Агенция за държавен финансов контрол /АДФИ/ и Административен съд – Силистра, за реда и начина за разпределяне и заплащане на консумативни разходи за ползване от Административен съд - Силистра на помещения и общи части за част от имот, представляващ IV-ти етаж от административна сграда, намираща се в гр. Силистра, ул. „Цар Шишман“ № 5, в управление на АДФИ.
12.4. ПРЕДЛАГА на Комисия „Бюджет и финанси“ към Пленума на Висшия съдебен  съвет,  да  бъде  коригиран  бюджета  на  АдмС - Силистра със сумата от 9 693,00 лв. с ДДС за неотложен текущ ремонт на кабинет в сградата, ползвана от съда на ул.„Цар Шишман“ № 5, гр. Силистра, след положително решение на Пленума на ВСС по т. 12.3. Средствата следва да се осигурят от неразпределения резерв за непредвидени неотложни разходи по бюджета на съдебната власт.
12.5. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на Административен съд - Силистра за сведение.

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ 
                                              ЙОРДАН СТОЕВ